Sukladno članku 22. stavak 1. Zakona o pravu na pristup informacijama („Narodne novine br. 172/03, 144/10, 77/11), ravnateljica Osnovne škole „Trstenik“ – Split donosi slijedeću

ODLUKU

O IMENOVANJU SLUŽBENIKA ZA INFORMIRANJE

**Članak 1.**

Ovom Odlukom imenuju se Službenik za informiranje u Osnovnoj školi „Trstenik“ – Split kao tijelu javne vlasti.

Službenik za informiranje je posebna službena osoba mjerodavna za rješavanje ostvarivanja prava na pristup informacijama.

**Članak 2.**

Službenikom za informiranje imenuje se Ivan Kačić – Barišić, koji radi na radnom mjestu tajnika Škole.

**Članak 3.**

Službenik za informiranje:

* obavlja poslove rješavanja pojedinačnih zahtjeva i redovitog objavljivanja informacija sukladno svom unutarnjem ustroju.
* unapređuje način obrade, klasificiranja, čuvanja i objavljivanja informacija koje su sadržane u službenim dokumentima koji se odnose na rad Osnovne škole „Trstenik“ – Split kao tijela javne vlasti.
* Osigurava neophodnu pomoć podnositeljima zahtjeva u svezi s ostvarivanjem prava utvrđenih Zakonom o pravu na pristup informacijama
* Obavlja i druge poslove utvrđene Zakonom o pravu na pristup informacijama i podzakonskim propisima koji su doneseni na temelju tog Zakona.

**Članak 4.**

Službenik za informiranje poduzima sve radnje i mjere potrebne radi urednog vođenja Kataloga informacija, a za što je neposredno odgovoran ravnateljici Škole kao čelniku tijela javne vlasti.

**Članak 5.**

Ova Odluka stupa na snagu danom donošenja.

KLASA:011-03/12-01/2

URBROJ:2181-61-01-12-1

SPLIT, 11.07.2012.

RAVNATELJICA:

Antonela Petrić, dipl. uč.